CELEX: E2008C0300
Language: sk
Date: 2008-05-21 00:00:00
Title: Rozhodnutie Dozorného orgánu EZVO č. 300/08/COL z  21. mája 2008 , ktorým sa schvaľuje pohotovostný plán pre prípad vtáčej chrípky, predložený Nórskom

25.9.2008   
            
            
               SK
            
            
               Úradný vestník Európskej únie
            
            
               L 257/18
            
         
      ROZHODNUTIE DOZORNÉHO ORGÁNU EZVO
   č. 300/08/COL
   z 21. mája 2008,
   ktorým sa schvaľuje pohotovostný plán pre prípad vtáčej chrípky, predložený Nórskom
   DOZORNÝ ORGÁN EZVO,
   SO ZRETEĽOM na Dohodu o Európskom hospodárskom priestore (ďalej len „Dohoda o EHP“), a najmä na jej článok 109 a protokol 1,
   SO ZRETEĽOM na Dohodu medzi štátmi EZVO o zriadení dozorného orgánu a súdneho dvora, a najmä na jej článok 5 ods. 2 písm. d) a protokol č. 1,
   SO ZRETEĽOM na akt uvedený v bode 3.1.5a kapitoly I prílohy I k Dohode o EHP,
   
      smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS,
   
   KEĎŽE v súlade s článkom 62 ods. 1 smernice Rady 2005/94/ES Nórsko vypracovalo pohotovostný plán špecifikujúci národné opatrenia, ktoré sa majú realizovať v prípade výskytu vtáčej chrípky,
   KEĎŽE 29. októbra 2007 Nórsko v súlade s článkom 62 ods. 1 smernice Rady 2005/94/ES predložilo Dozornému orgánu EZVO (ďalej len „dozorný orgán“) svoj pohotovostný plán pre prípad vtáčej chrípky na schválenie (č. dokumentu 449330),
   KEĎŽE anglický preklad nórskeho pohotovostného plánu bol predložený dozornému orgánu 31. marca 2008 (č. dokumentu 471610),
   KEĎŽE dozorný orgán v úzkej spolupráci s Komisiou Európskych spoločenstiev preskúmal nórsky pohotovostný plán pre prípad vtáčej chrípky,
   KEĎŽE z preskúmania vyplýva, že plán predložený Nórskom spĺňa minimálne požiadavky týkajúce sa národných pohotovostných plánov pre prípad vtáčej chrípky ustanovené v prílohe X k smernici Rady 2005/94/ES, a preto by mal byť schválený,
   KEĎŽE dozorný orgán svojím rozhodnutím č. 270/08/COL postúpil vec Veterinárnemu výboru EZVO, ktorý pomáha dozornému orgánu,
   KEĎŽE opatrenia stanovené v tomto rozhodnutí sú v súlade so stanoviskom Veterinárneho výboru EZVO, ktorý pomáha dozornému orgánu,
   PRIJAL TOTO ROZHODNUTIE:
   
               1.
            
            
               Pohotovostný plán pre prípad vtáčej chrípky predložený Nórskom sa týmto schvaľuje.
            
         
               2.
            
            
               Toto rozhodnutie nadobúda účinnosť 21. mája 2008.
            
         
               3.
            
            
               Toto rozhodnutie je určené Nórsku.
            
         
               4.
            
            
               Znenie tohto rozhodnutia je autentické v anglickom jazyku.
            
         
      V Bruseli 21. mája 2008
      
         
            Za Dozorný orgán EZVO
         
         Per SANDERUD
         
         
            predseda
         
         Kristján Andri STEFÁNSSON
         
         
            člen kolégia